पाएं अपने शहर की ताज़ा ख़बरें और फ्री ई-पेपरडाउनलोड करें
मेहगांव नगर से निकले स्टेट हाइवे का चौड़ीकरण का काम आरसीएल कंपनी द्वारा किया जा रहा है। इसकी सीमा में आने वाले विद्युत पोल को इन दिनों कंपनी द्वारा शिफ्ट भी किया जा रहा है। लेकिन पोल शिफ्टिंग के काम में भी अनियमितता और लापरवाही की जा रही है। जिसको लेकर स्थानीय लोगों विरोध कर रहे हैं। उनका आरोप है कि कंपनी बिना बेसमेंट के विद्युत पोल रोड किनारे लगा रही है। बुधवार को लोगों ने बिजली विभाग से पोल शिफ्टिंग कार्य की जांच करने की मांग की।
आंधी आने पर गिर सकते हैं खंभेः बुधवार को बिजली विभाग से पोल शिफ्टिंग कार्य की जांच करने की मांग करते हुए स्थानीय निवासी हैबरन सिंह, राहुल राठौर, लक्ष्मीनारायण शर्मा,रामरतन सिंह, उदल सिंह, योगेश भदौरिया आदि ने बताया कि कंपनी को बिजली की खंभे बेसमेंट के साथ लगाना है, लेकिन कंपनी कर्मचारी खंभों को बिना बेसमेंट के ही जमीन में सीधे गाड़ रहे हैं। ऐसे में अगर आंधी आती है तो खंभे गिर जाएंगे। कंपनी के इस कार्य की जांच होना चाहिए।
स्टेट हाइवे की ऊंचाई बढ़ने से दब गए मकान
सौरभ शर्मा,आकाश चौहान, राहुल राठौर, प्रमोद तिवारी आदि का कहना है कि रोड की ऊंचाई अधिक होने से हमारे घर-मकान काफी नीचे हो गए हैं। ऐसे में घर के वृद्घ और बच्चे रोड पर चढ़ने और उतरने में अधिक परेशानी हो रही है।इसके अलावा हम लोग अपने वाहनों को भी घर के अंदर नहीं रख पा रहे हैं। इसके अलावा बारिश के सीजन में तो रोड का पानी हमारे मकानों के समाने आकर जमा हो गया। इसके अलावा कंपनी के द्वारा रोड पर नियमित पानी का छिड़काव नहीं किया जा रहा है। जिसके चलते वाहन निकलते समय धूल के गुब्बार उड़ते हैं। जिससे सड़क किनारे रह रहे लोगों को दमा जैसी बीमारी का शिकार होना पड़ रहा है।
मैं मामले को दिखवाता हूं
^हाइवे पर कंपनी द्वारा किए जा रहे पोल शिफ्टिंग के काम को मैं दिखवाता हूं। गड़बड़ी होने पर कार्रवाई की जाएगी। -अंकुर गुप्ता, डीई, बिजली कंपनी मेहगांव
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn